CELEX: 32015R1426
Language: fi
Date: 2015-08-25 00:00:00
Title: Komission täytäntöönpanoasetus (EU) 2015/1426, annettu 25 päivänä elokuuta 2015, bentsoehaposta, tymolista, eugenolista ja piperiinistä tehdyn valmisteen hyväksymisestä broilerien, kananuorikoiden ja lihan- ja munantuotantoa varten kasvatettavien toissijaisten siipikarjalajien rehun lisäaineena (hyväksynnän haltija DSM Nutritional Product) (ETA:n kannalta merkityksellinen teksti)

26.8.2015   
            
            
               FI
            
            
               Euroopan unionin virallinen lehti
            
            
               L 223/6
            
         KOMISSION TÄYTÄNTÖÖNPANOASETUS (EU) 2015/1426,
   annettu 25 päivänä elokuuta 2015,
   bentsoehaposta, tymolista, eugenolista ja piperiinistä tehdyn valmisteen hyväksymisestä broilerien, kananuorikoiden ja lihan- ja munantuotantoa varten kasvatettavien toissijaisten siipikarjalajien rehun lisäaineena (hyväksynnän haltija DSM Nutritional Product)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.
            
         
               (2)
            
            
               Asetuksen (EY) N:o 1831/2003 7 artiklan mukaisesti on jätetty bentsoehaposta, tymolista, eugenolista ja piperiinistä tehdyn valmisteen hyväksyntää koskeva hakemus. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
            
         
               (3)
            
            
               Hakemus koskee bentsoehaposta, tymolista, eugenolista ja piperiinistä tehdyn valmisteen hyväksymistä broilerien, kananuorikoiden ja lihan- ja munantuotantoa varten kasvatettavien toissijaisten siipikarjalajien rehun lisäaineena, joka luokitellaan lisäaineluokkaan ”eläintuotantoon vaikuttavat lisäaineet”.
            
         
               (4)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 7 päivänä maaliskuuta 2012 (2) ja 28 päivänä lokakuuta 2014 (3) antamissaan lausunnoissa, että bentsoehaposta, tymolista, eugenolista ja piperiinistä tehdyn valmisteen käyttö ehdotettujen käyttöedellytysten mukaisesti ei vaikuta haitallisesti eläinten tai ihmisten terveyteen tai ympäristöön ja että sen käytöllä voidaan mahdollisesti parantaa rehun hyötysuhdetta broilerien osalta. Lisäksi se katsoi, että tämä päätelmä voitaisiin ulottaa koskemaan kananuorikoita. Koska lisäaineen vaikutustavan voidaan olettaa olevan sama kaikilla siipikarjalajeilla, tämä päätelmä voidaan ekstrapoloida kattamaan lihan- ja munantuotantoa varten kasvatettavat toissijaiset siipikarjalajit. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen myös vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.
            
         
               (5)
            
            
               Bentsoehaposta, tymolista, eugenolista ja piperiinistä tehdyn valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Näin ollen kyseisen valmisteen käyttö olisi hyväksyttävä tämän asetuksen liitteessä esitetyn mukaisesti.
            
         
               (6)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”muut eläintuotantoon vaikuttavat lisäaineet” kuuluva liitteessä tarkoitettu valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä elokuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 268, 18.10.2003, s. 29.
   
      (2)  EFSA Journal 2012;10(3):2620.
   
      (3)  EFSA Journal 2014;12(11):3896.
   
      LIITE
      
                  Lisäaineen tunnistenumero
               
               
                  Hyväksynnän haltijan nimi
               
               
                  Lisäaine
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  mg/kg täysrehua, jonka kosteuspitoisuus on 12 %
               
            
                  
                     Luokka: eläintuotantoon vaikuttavat lisäaineet. Funktionaalinen ryhmä: muut eläintuotantoon vaikuttavat lisäaineet (eläintuotannollisten parametrien parantaminen).
                  
               
            
                  4d10
               
               
                  DSM Nutritional Products AG, jota edustaa EU:ssa DSM Nutritional Products Sp. z o.o. Puola
               
               
                  Bentsoehaposta, tymolista, eugenolista ja piperiinistä tehty valmiste
               
               
                  
                     Lisäaineen koostumus:
                  
                  Bentsoehaposta, tymolista, eugenolista ja piperiinistä tehty valmiste, joka sisältää
                  
                              —
                           
                           
                              bentsoehappoa 80–83 %
                           
                        
                              —
                           
                           
                              tymolia 1–1,9 %
                           
                        
                              —
                           
                           
                              eugenolia 0,5–1 %
                           
                        
                              —
                           
                           
                              piperiiniä 0,05–0,1 %
                           
                        
                              —
                           
                           
                              bentsyylisalisylaattia, isoamyylisalisylaattia ja trans-anetolia ≤ 0,6 %
                           
                        
                     Tehoaineiden ominaispiirteiden kuvaus:
                  
                  bentsoehappo (puhtaus ≥ 95,5 %): C7H6O2 CAS-numero: 65-85-0
                  tymoli (1): C10H14O CAS-numero 89-83-8
                  eugenoli (1): C10H12O2 CAS-numero 97-53-0
                  piperiini (1): C17H19O3N CAS-numero 94-62-2
                  isoamyylisalisylaatti (1) CAS-numero 87-20-7
                  bentsyylisalisylaatti (1) CAS-numero 118-58-1
                  trans-anetoli (1) CAS-numero 4180-23-8
                  
                     Analyysimenetelmä
                      (2)
                     :
                  
                  Bentsoehapon määrittämiseksi rehun lisäaineesta ja esiseoksista:
                  
                              —
                           
                           
                              korkean erotuskyvyn käänteisfaasinestekromatografia yhdistettynä UV-detektoriin (RP-HPLC-UV)
                           
                        Bentsoehapon määrittämiseksi rehuseoksista:
                  
                              —
                           
                           
                              kaasukromatografia-isotooppilaimennusmassaspektrometria (GC-IDMS)
                           
                        Tymolin, eugenolin ja piperiinin määrittämiseksi rehun lisäaineesta:
                  
                              —
                           
                           
                              kaasukromatografia yhdistettynä liekki-ionisaatiodetektoriin (GC-FID)
                           
                        
               
                  Broilerit
                  Kananuorikot
                  Lihan- ja munantuotantoa varten kasvatettavat toissijaiset siipikarjalajit
               
               
                  —
               
               
                  —
               
               
                  300
               
               
                  
                              1.
                           
                           
                              Lisäaineen ja esiseoksen käyttöohjeissa on mainittava varastointia koskevat edellytykset sekä stabiilisuus rehua rakeistettaessa.
                           
                        
                              2.
                           
                           
                              Lisäainetta ei saa käyttää muiden bentsoehapon tai bentsoaattien lähteiden kanssa.
                           
                        
                              3.
                           
                           
                              Turvallisuus: käsittelyn aikana on käytettävä hengityssuojaa sekä suojalaseja ja -käsineitä.
                           
                        
                              4.
                           
                           
                              Suositeltava vähimmäisannostus: 300 mg/kg täysrehua.
                           
                        
               
                  15.9.2025
               
            
         (1)  JECFA, Online Edition: ”Specifications for Flavourings”. http://www.fao.org/ag/agn/jecfa-flav/index.html#T
      
         (2)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports